George Cosbuc 
Decebal catre popor 


Viata asta-i bun pierdut 

Cind n-o traiesti cum ai fi vrut! 
Si-acum ar vrea un neam calau 
S-arunce jug in gitul tau: 

E rau destul ca ne-am nascut, 
Mai vrem si-al doilea rau? 


Din zei de-am fi scoboritori, 
C-o moarte tot suntem datori! 
Totuna e dac-ai murit 

Flacau ori mos ingirbovit,; 
Dar nu-i totuna leu sa mori 
Ori cine-nlantuit. 


Cei ce se lupta murmurind, 
De s-ar lupta si-n primul rind, 
Ei tot atit de buni ne par 

Ca orisicare las fugar! 
Murmurul, azi si orsicind, 

E plinset in zadar! 


Iar a tacea si lasii stiu! 

Toti mortii tac! Dar cine-i viu 
Sa rida! Bunii rid si cad! 

Sa ridem, dar, viteaz rasad, 
Sa fie-un hohotit si-un chiu 
Din ceruri pina-n iad! 


De-ar curge singele piriu, 
Nebiruit e bratul tau 

Cind mortii-n fata nu tresari! 
Si insuti tie-un zeu iti par 
Cind rizi de ce se tem mai rau 
Dusmanii tai cei tari. 


Ei sunt romani! Si ce mai sunt? 
Nu ei, ci de-ar veni Cel-sfint, 
Zamolxe, c-un intreg popor 

De zei, i-am intreba: ce vor? 

Si nu le-am da nici lor pamint, 
Caci ei au cerul lor! 


Si-acum, barbati, un fier si-un scut! 
E rau destul ca ne-am nascut: 

Dar cui i-e frica de razboi 

E liber de-a pleca-napoi, 

Iar cine-i vinzator vindut 

Sa iasa dintre noi! 


Eu nu mai am nimic de spus! 
Voi bratele jurind le-ati pus 
Pe scut! Puterea este-n voi 
Si-n zei! Dar va ginditi, eroi, 
Ca zeii sunt departe, sus, 
Dusmanii linga noi! 


George Cosbuc 
Dusmancele 


Las' ochii, mama, las! sa plinga! 

Tu-n leagan tot cu mina stinga 

Mi-ai dat sa sug, de-acea sunt natinga! 
Dar n-am pus doara juramint, 

Sa merg neplinsa in mormint! 


Nu pling ca mi-e de Leana teama, 
De ciuda pling eu numai, mama. 
Cuvintele ei nu le ieu in sama, 
Dar mi-e rusine si mi-e greu, 

Ca scoala satu-n capul meu. 


Ea duce sfat din casa-n casa, 

Ca n-am broboada de matasa, 

N-am sort cu flori - si daca n-am ce-i pasa? 
N-am mers sa-i cer, aveam-n-aveam, 

Si n-o sa-mi mearga neam de neam. 


Sta-n drum de vorba cu vecine 

Si bate-n pumni: - "Sa mor imi vine, 
Auzi tu! Sa se prinda ea cu mine! 
Sti ieri la moara ce spunea? 

Ca-s proasta foc si gura-rea! 


Si-auzi! li umbla-n cap, tu sora, 
S-ajunga ea Lucsandrei nora! 

O, mearga-i numele! N-o vezi la hora? 
Ce sort! Nu-ti vine nici sa crezi, 

Fa cruce, fa, sa nu-l visezi. 


Nu l-as purta nici de porunca! 

Ce poarta ea, alt om arunca 

C-un rind de haine-o vad mergind la munca, 
La joc si hori acelasi rind, 

Il poarta-ntr-una, si de cind! 


Lucsandra-i doara preuteasa, 

Ea-si cata nora mai aleasa, 

S-o duca-n bunuri si-n duium acasa. 
Ea n-a ajuns, oricum si cum, 

Sa-si stringa nora de pe drum. 


Sa-si ieie nora pe-o Satana? 

Ca e saraca si golana, 

De ce nu vine ca sa-i dau pomana? 
Nu-i casa lor in care stau 

Si-n casa nici cenusa n-au!" 


Auzi tu. mama, cite-mi spune? 


Si-alearga-n sat sa mai adune 

Si cite porecliri pe-ascuns imi spune. 
De-as sta sa-i dau si eu raspuns, 

La cite legi am fi ajuns! 


Ea-mi sare-n drum, ca doara-doara 
M-apuc sa-i spun o vorba-n poara, 
Si daca tac, ii vin calduri sa moara. 
Sa vezi tu, mama, -njuraturi! 

Ca ea cu ma-sa-s zece guri. 


Cu gura ma-sa bate-o gloata, 

Si-i de otrava Leana toata - 

Mi-ar pune capul sub picior, sa poata. 
Dar lor pe plac eu n-am sa mor, 

Ca n-am ajuns la mila lor. 


De foame du dau popii ortul! 

Eu iarna singura-mi tes tortul 

Si umblu si eu cum socot ca-i portul. 
De n-am matasuri, am ce pot, 

Nici bun prea-prea, nici rau de tot. 


Ma prind cu ea? Cel-sfint s-o bata 
Dar cum ma prind? Ea e bogata, 

Ce haine mi-am facut ca ea vrodata? 
La joc ma poti oricind vedea 

Cu fetele de sama mea! 


Ori am vorbit cu dinsa glume? 

O fac de ris si-i scot eu nume? 
Ori ies, gatita-n ciuda ei, in lume? 
Ii stiu eu focul - ochii mei! 
Lisandru e, ca alta ce-i? 


Dar ce? Il tiu legat de mine? 

Il trag de mineca? Ba bine! 

El vine-asa, de dragul lui, cind vine. 
Eu nu pot usa sa 1-o-ncui, 

De sta prea mult, eu cum sa-i spui? 


Sunt eu la urma vinovata, 

Ca Leana umbla ca turbata 

Sa-l vada-n casa lor intrind o data? 
Si daca lui nu-i da prin gind, 

Ea blestema de nu-si da rind! 


Dar poate da ea bobi cu sita! 

O fierbe ciuda pe urita, 

Ca-s mai frumoasa decit ea, si-atita! 
Sa aiba Leana-n frunte stea, 

Nu-i partea ei ce-i partea mea. 


Ca boii-s buni, bine-i bogata, 


Dar daca pui flacaii odata 
S-aleaga dinsii cum socot o fata, 
Bogata-s pupa boii-n bot, 
Imbatrinind cu boi cu tot! 


George Cosbuc 
Poetul 


Sunt suflet in sufletul neamului meu 

Si-i cint bucuria si-amarul - 

In ranele tale durutul sunt eu, 

Si-otrava deodata cu tine o beu 

Cind soarta-ti intinde paharul. 
Si-oricare-ar fi drumul pe care-o s-apuci, 
Rabda-vom pironul aceleiasi cruci 
Unindu-ne steagul si larul, 

Si-altarul sperantei oriunde-o sa-l duci, 
Acolo-mi voi duce altarul. 


Sunt inima-n inima neamului meu 

Si-i cint si iubirea si ura - 

Tu focul, dar vintul ce-aprinde sunt eu, 
Vointa ni-e una, ca-i una mereu 

In toate-ale noastre masura. 

Izvor esti si tinta a totul ce cint - 

Iar daca vrodat-as grai vrun cuvint 
Cum nu-ti glasuieste scriptura, 

Ai fulgere-n cer, tu, Cel-mare-si-sfint, 
Si-nchide-mi cu fulgerul gura! 


Ce-s unora lucruri a toate mai sus, 

Par altora lucruri desarte. 

Dar stie acel ce compasul si-a pus, 

Pe marginea lumii-ntre viata si-apus, 
De-i albi ori e negru ce-mparte! 

Iar tu mi-esti in suflet, si-n suflet ti-s eu, 
Si secolii-nchida-ori deschida cum vreu 
Eterna ursitelor carte, 

Din suflet eu fi-ti-voi, tu neamule-al meu 
De-a pururi, nerupta sa parte! 


George Cosbuc 
Rea de plata 


Ea vine de la moara; 

Si jos in ulcioara 

Punindu-si sacul, iaca, 

Nu-l poate ridica. 

- "Ti-l duc eu!" - "Cum?" - "Pe plata!" 
Iar ea, cuminte fata, 

Se si-nvoieste-ndata - 

De ce-ar si zice ba? 


Eu plec cu sacu-n spate. 

La calea jumatate 

Cer plata, trei saruturi. 

Dar uite felul ei: 

Sta-n drum si se socoate, 
Si-mi spune cite-toate, 
Ca-s scump, ca ea nu poate, 
Ca prea sunt multe trei! 


Cu doua se-nvoieste, 

l-ar unul mi-l plateste. 

Cu altul sa-mi ramiie 
Datoare pe-nserat. 

Dar n-am sa-l vad cit veacul! 
Si iata-ma saracul, 

Sa-i duc o postie sacul 

P-un singur sarutat! 


George Cosbuc 
Spinul 


Stetea frumoasa pe-un razor; 
Voinicul linga ea devale, 

Sa-i scoata spinul din picior. 

Si ea plingea: - "Un spin in cale! 
De ce tot rizi? Ah, cum ma dor 
Aceste risete-ale tale!" 


Ea are flori de cring la sin 
Si-n par un trandafir salbatic 
Si parul ei de roua-i plin. 


- "Ei, las' sa rid! Tu ai cules 
Trei fragi, venind peste coline, 
Si vezi cu ce mi te-ai ales!" 


- "Trei fragi? Si-atit e doara bine! 
Caci n-am putut in deal sa ies; 
Trei fragi de-ar fi, sunt pentru tine!" 


Cu ochii-nchisi si strinsi de tot, 
Ea de dureri izbea piciorul: 
- "Ah, lasa-ma ca nu mai pot!" 


- "Fricoasa esti!" - "Da! Te-as vedea! 
Fricoasa, eu? Asa e frica? 

N-ai mila de durerea mea! 

Nu-ti pasa!" - "Da! Ca de nimica! 
Ba-mi pasa mult, ca eu n-as vrea 
Sa-mi fie schioapa nevestica!" 


Ea-si potriveste floarea-n par, 
Si-1 infloresc zimbind obrajii 
Cei albi ca florile de mar. 


- "Sa fiu chiar schioapa, ce-i apoi? 
Ca ce ti-e drag, tot drag ramine!" 


- "Eu nu zic ba! Dar uite, joi 
Ni-e nunta, draga, e ca miine - 
Tu cum sa joci? Sarac de noi! 
Sa stai la masa-ntre batrine." 


Ea-si tine bratul sting pe piept 
Si-ncetisor desmiarda fruntea 
Flacaului ce bratul drept. 


- "Eu tie vreau sa-ti fiu pe plac; 
Si n-o sa joc, si ce-i cu asta?" 
- "Asa-i! Dar eu? Eu ce sa fac? 


La nunta-mi, bata-o napasta, 
Sa nu joc eu? De-as sti ca zac, 
La nunta vreau sa-mi joc nevasta!" 


Ea ride-acum! - "Nebun ca esti!" 
Flacaul grabnic se ridica: 
- "Ei, iaca spinul! Ce-mi platesti?" 


- "Vrei plata? Uite, ai trei fragi, 
Si din cosita-ti dau bujorii..." 


- "Si toata frunza de pe fagi! 

De dor de fragi se pling feciorii? 
De flori da-mi ochii tai cei dragi 
Si pentru fragi da-mi obrajorii!" 


Si ea-l loveste-ncetisor 
Zimbind, cu palma peste gura. 
- "Eu stiu! Sa ceri asa-i usor! 


Dar lasa-acum! E joi aici 

Si nimeni, asteptind, nu moare!" 

- "Ma porti ca pe copiii mici! - 
Da joi sa sti! Trei fragi si-o floare! 
Si joi tu n-ai ce sa mai zici, 

Ca pentru multe-mi esti datoare!" 


